กัน ตื่นเต้นซิงเกิลเพลง สติกเกอร์ ใกล้ปล่อย 
แย้มเรื่องรักโสดสนิท สาวคนต่อไปขอรักเต็มร้อย,ออกอาการตื่นเต้นไม่น้อยสำหรับ กัน-นภัทร อินใจเอื้อ หลังมีโอกาสร่วมงานกับ บอย โกสิยพงษ์ ในฐานะนักร้องในสังกัดค่ายเลิฟอีส ล่าสุดเจอกัน มาร่วมงานแถลงข่าว One สนั่นจอ ที่บริเวณ GMMStudio,ถามถึงโปรเจกต์เพลงใหม่?,ตัวเพลงเสร็จแล้ว กับเพลงของค่าย เลิฟอีส ทำโดยพี่บอย โกสิยพงษ์ ชื่อเพลงว่า สติกเกอร์ ครับ เป็นสไตล์ที่ไม่เคยทำมาก่อนเลย จะเห็นกันในแบบสนุกๆ มีดนตรีที่มีความซิกส์ตี้ๆหน่อย พูดถึงการส่งไลน์หากันคนส่งสติกเกอร์มาให้เราบางทีก็ไม่รู้ว่าส่งมาจีบเรารึเปล่า หรือส่งมาเฉยๆ ก็มีการตีความไปเองแล้วแต่คนจะคิด เป็นเพลงที่เข้ากับยุคสมัยมากๆครับ,มีส่วนร่วมในเพลงนี้ยังไงบ้าง?,ผมบอกพี่บอยว่า อะไรก็ได้ที่เป็นฝีมือพี่บอยก็ยินดีจะร้องเสมอ เพราะเราเป็นแฟนเพลงพี่บอยอยู่แล้ว ด้วยความคิดของพี่บอย อยากปูทางเราไปสู่การเป็นนักร้องที่อายุเยอะก็ยังเป็นนักร้องได้ครับ เหมือนพี่นพ-พรชำนิ เหมือนพี่ตู่-ภพธร เพลงมีคุณภาพอยู่กันไปยาวๆ ปีนี้จะมีประมาณ 3 ซิงเกิลครับ,ตื่นเต้นขนาดไหน?,ตื่นเต้นและดีใจมากครับ เรายังเคยพูดกับเพื่อนๆสมัย เรียนสวนกุหลาบว่า เพลงพี่บอยเพราะมากเลยเนอะ ฟังทุกเพลงที่พี่บอยทำ เพลงไม่เคยเก่าเลย จนวันนึงเราได้รับโอกาสจากคนที่เราชื่นชมมาตลอด ว่าเค้าอยากแต่งเพลงให้เรา อยากทำงานกับเรา ดีใจและตื้นตันใจมาก,ทำไมได้ร่วมงานกับบอย-โกสิยพงษ์?,ตอน ที่ผมเล่นละครเวทีลมหายใจ เดอะมิวสิคัล พี่บอย โก ก็ไปนั่งดู ผมเล่นกับพี่โต๋-ศักดิ์สิทธิ์ พอดูเสร็จเสียงกันมันแจ๋ว มีความน่าจะร้องเพลงของพี่บอยได้เข้าปาก อยากจะนำคุณภาพเสียงของกันมาอยู่ในสังกัดของเค้าด้วย เลยมาขออนุญาตพี่บอย-ถกลเกียรติ หลังๆเอ็กแซ็กท์ ไม่ได้มีนโยบายมาทำเพลงให้ศิลปินแล้ว อันนี้เป็นโปรเจกต์ของ เลิฟอีส ทำร่วมกับเรา 5 ปี ส่วนเรื่องลิขสิทธิ์เพลง เป็นเรื่องของผู้ใหญ่คุยกันอยู่,แตกต่างกับการทำงานกับเอ็กแซ็กท์ไหม?,แตกต่างครับ เอ็กแซ็กท์เหมือนเป็นบ้านของเรา แต่พอเลิฟอีสเหมือนเป็นบ้านอีกหลังที่ทำให้เราได้เจอคนใหม่ๆ คอนเสิร์ตของพี่บอย-โกสิยพงษ์ที่เราไปร่วมงานล่าสุดไปถึงวันเล่นจริงเลยครับ ชิลๆ ไม่มีสคริปต์พูด มันก็ฝึกให้เราโตขึ้นนะ,ช่วงนี้เรื่องหัวใจเป็นยังไงบ้าง?,โอเคมากครับ มีความสุขดีครับ ถามว่ามีคนคุยมั้ย ก็ไม่มีมานานมากแล้วครับ อยู่กับครอบครัว เพื่อนๆถามว่าเหงาไหม เหงามากครับ เพื่อนๆรำคาญมากครับ เมื่อก่อนจะนัดเพื่อนมาที่บ้าน เราก็รู้ว่าบ้านเราไกล ก็เกรงใจเพื่อน หลังๆก็ไปหาเพื่อนบ้าง ก็ยอมรับว่าเหงา เพราะ 7-8 ปีที่ผ่านมา ก็มีเพื่อนสนิทที่คุยกันมาตลอด จนวันนึงเราอยู่คนเดียวโสดสนิท ก็เป็นอีกอารมณ์นึงที่เราได้บอกรักแม่บ่อยขึ้น คุยกับแม่มากขึ้น อยู่กับน้องมากขึ้น น้องก็ชมว่าพี่น่ารักมาก เมื่อก่อนพี่ติดโทรศัพท์ตลอด เดี๋ยวนี้ได้ทำงานเต็มที่ ไม่มีข่าวเรื่องผู้หญิง,คนก็แปลกใจโสดนาน?,ก็เป็นการเรียนรู้ครับ เราโตขึ้นก็ไม่อยากคบใครเล่นๆแล้ว อายุ 27 ปีแล้ว ทำงานตรงนี้ก็หนักด้วยครับ ก็อยากทำชีวิตให้มั่นคงเก็บตังค์สร้างบ้านด้วย ฉะนั้น เราก็ไม่อยากเล่นๆแล้ว,สเปกเป็นยังไง?,ตอนนี้ก็ไม่มีสเปก ความรักมันอยู่ที่คนสองคนจริงๆ ใครก็ได้ที่เราอยู่แล้ว เป็นคนธรรมดาที่สุด สบายใจได้เป็นตัวเรา ไม่ต้องเป็นห่วงเค้ามาก เราเป็นคนขี้หึงขี้หวงนะ ถ้าเราห่วงมากก็จะทุกข์ อยากให้เค้ารักเราเหมือนที่เรารักเค้า เรารักใครก็เต็มร้อย ศีลเสมอกันทุกอย่างเข้ากันได้,คงไม่ใช่สาวในวงการแล้ว?,ผมก็ไม่อยากคอนเฟิร์มอะไร คือถ้าเป็นคนนอกวงการก็ดีครับ.
ออกอาการตื่นเต้นไม่น้อยสำหรับ กัน-นภัทร อินใจเอื้อ หลังมีโอกาสร่วมงานกับ บอย โกสิยพงษ์ ในฐานะนักร้องในสังกัดค่ายเลิฟอีส
กัน นภัทร,นภัทร อินใจเอื้อ,บอย โกสิยพงษ์,เพลงใหม่,สติกเกอร์,นักร้อง